# data[].attributes.headline
Baigiamasis Erasmus+ projekto ,,Jūros rapsodija Europoje” akordas nuskambėjo Sicilijoje

# data[].attributes.subject
Baigiamasis Erasmus+ projekto ,,Jūros rapsodija Europoje” akordas nuskambėjo Sicilijoje

# data[].attributes.body
https://www.jonavoszinios.lt/naujiena/baigiamasis-erasmus-projekto-juros-rapsodija-europoje-akordas-nuskambejo-sicilijoje

# data[].attributes.attachment_link.readable_text
Laikas pasakyti ,,sudie", - šie žodžiai nuskambėjo baigiamajo Erasmus+ projekto ,,Jūros rapsodija Europoje" dalyvių susitikimo metu Italijos mieste Ragūzoje. Gaila, bet viskas, kas turi pradžią , turi ir pabaigą. 2020 metų spalio mėnesį prasidėjęs projektas, ištvėręs visas Covid-19 epidemijos negandas, nugalėjęs visas kliūtis, 2023m. gegužės 7-13 d buvo užbaigtas dalyvių susitikimu Italijoje. Šešių šalių mokyklų komandos susirinko Italijos mieste Ragūzoje. Juos svetingai pasitiko I.C. QUASIMODO mokykla.

Į šį susitikimą vyko Jonavos ,,Neries" pagrindinės mokyklos komanda: šešios aštuntų klasių mokinės Goda ir Luka, Agnietė ir Goda, Gytė ir Beatričė, lydimos anglų kalbos mokytojų Danguolės ir Dalios. Sicilijos orai pasitiko nedraugiškai Buvo šalta ir lijo lietus, tačiau visus sušildė šeimininkų svetingumas ir veiklų gausa. Savaitė Sicilijoje buvo įdomi ir kupina įvairiausių patirčių. Projekto dalyviai gamino krepšelius, juos dekoravo jūros tema, diskutavo ekologijos klausimais, aptarė bendradarbiavimo rezultatus, pasidžiaugė savo nuveiktais darbais ir galutiniais produktais, dalyvavo ekskursijose po Sirakūzą ir Ragūzą, aplankė daug senovinių pilių. Lietuvių komandai buvo labai neįprasta sužinoti, kad vienas miestas susideda iš trijų miestelių Ragūzos, Marinos Ragūzos (miestelio prie jūros) ir Ragūzos Iblos (seniausios miesto dalies).

Gausią įspūdžių ir veiklų savaitę vainikavo puikus koncertas. Šeimininkai įtraukė dalyvius į projekto šou: kiekvienos šalies pasirodymas prasidėjo tos šalies eurovizine daina. Lietuviai apstulbo išgirdę mokyklos orkestro atliekamą Monikos Liu dainą ,,Sentimentai". Po to savo vaidinimus, filmukus ar choreografijas parodė visos projekto komandos. Lietuvių komandos pasirodymas, kurį lydėjo žodžiai: ,,Lik sveika, Jūros Rapsodija, mūsų laukia nauji iššūkiai", nepaliko abejingų. ,,Kokios talentingos jūsų mergaitės," - žėrė komplimentus tėveliai ir mokytojai.

Šiek tiek liūdna, kad projektas baigėsi, bet guodžia tai, kad įspūdžiai ir patirtys išliks ilgam.

D. Černiauskienė, Jonavos ,,Neries" pagrindinės mokyklos anglų k. mokytoja metodininkė, projekto koordinatorė

# data[].attributes.attachment_link.title
Baigiamasis Erasmus+ projekto ,,Jūros rapsodija Europoje" akordas nuskambėjo Sicilijoje

# data[].attributes.attachment_link.description
Laikas pasakyti ,,sudie", - šie žodžiai nuskambėjo baigiamajo Erasmus+ projekto ,,Jūros rapsodija Europoje" dalyvių susitikimo metu Italijos mieste Ragūzoje. Gaila, bet viskas, kas turi pradžią , turi ir pabaigą. 2020 metų spalio mėnesį prasidėjęs projektas, ištvėręs visas Covid-19 epidemijos negandas, nugalėjęs visas kliūtis, 2023m. gegužės 7-1...

# data[].attributes.body
Penktasis Erasmus+ projekto dalyvių susitikimas Portugalijoje

Vasario 13-18 dienomis mūsų mokyklos projekto ,,Sea Rhapsody in Europe“ komanda dalyvavo penktame mobiliame susitikime Portugalijos sostinėje Lisabonoje. Portugalija svečius pasitiko pavasarišku saulėtu oru.

Pirmoji diena prasidėjo nuotykiais: komandai teko išmokti savarankiškai nuvykti į Alhandros mokyklą, esančią Lisabonos priemiestyje ir grįžti atgal ( nusipirkti bilietą metro, persėsti į kitas linijas, keisti transporto priemones). Šeimininkai pasitiko projekto dalyvius labai draugiškai. Portugalai svečiams aprodė savo mokyklą. Vėliau projekto dalyviai buvo suskirstyti į tarptautines komandas ir dalyvavo  įvairiose diskusijose apie projekto veiklų tikslingumą bei projekto tikslų įgyvendinimą. Komandos labai išradingai pristatė savo veiklas. Visiems labai patiko  bendros nuotraukos gamyba ir dirbtuvės (maišelių dekoravimas jūros tema).

Dvi projekto dienos buvo skirtos susipažinti su Lisabonos apylinkėmis ir įžymiausiomis šio miesto vietomis. Jūros rapsodija mus nuvedė net iki  Atlanto vandenyno.

Paskutinė diena buvo skirta namų darbų pristatymui. Kiekviena komanda turėjo paruošti savo šalies šokį, susijusį su jūra ir žvaigždėmis. Visus sužavėjo  lietuvių komandos šokio choreografija pagal  legendinės roko operos ,,Jūratė ir Kastytis“ ištrauką.

Susitikimas Portugalijoje prabėgo nepastebimai. Išvažiavome pilni įspūdžių , naujų patirčių, pasisėmę idėjų ir paragavę  portugališkos saulės.

Mūsų laukia baigiamasis projekto susitikimas Italijoje. Pasiraitoję rankoves kimbame į darbą , nes turime parengti spektaklį, apibendrinantį visas mūsų projekto veiklas.

Projektas yra finansuojamas remiant Europos Komisijai, „Erasmus+“ programos lėšomis, kurias Lietuvoje administruoja Švietimo mainų paramos fondas. Šis kūrinys atspindi tik autoriaus požiūrį, todėl Komisija negali būti laikoma atsakinga už bet kokį jame pateikiamos informacijos naudojimą.

D. Černiauskienė, Jonavos ,,Neries“ pagrindinės mokyklos anglų k. mokytoja metodininkė,  projekto koordinatorė

# data[].attributes.headline
Lietuvių komandos paruošta šokio choreografija pagal legendinės roko operos ,,Jūratė ir Kastytis" ištrauką

# data[].attributes.subject
Lietuvių komandos paruošta šokio choreografija pagal legendinės roko operos ,,Jūratė ir Kastytis" ištrauką

# data[].attributes.headline
Sklaida: straipsnis Jonavos žinių portale apie išvyką į Graikiją

# data[].attributes.subject
Sklaida: straipsnis Jonavos žinių portale apie išvyką į Graikiją

# data[].attributes.body
https://www.jonavoszinios.lt/naujiena/juros-rapsodija-pakviete-projekto-dalyvius-i-graikija

# data[].attributes.attachment_link.readable_text
Nuo 2020 m. spalio mėnesio Jonavos ,,Neries" pagrindinė mokykla su komandomis iš Italijos, Ispanijos, Graikijos, Portugalijos ir Kroatijos įgyvendina ,,Erasmus+" KA229 mokyklų partnerysčių projektą ,,Sea Rhapsody in Europe". Projekto veikla sėkmingai vykdoma nepaisant Covid-19 pandemijos sunkumų.

2022 m. kovo 28 - balandžio 2 dienomis įvyko antrasis projekto susitikimas. Į susitikimą vyko ir mokyklos projekto komanda ( direktorė V. Guščiuvienė, mokytojos D. Černiauskienė ir D. Turauskienė bei penkios 7a ir 7b klasės mokinės: Goda, Rugilė, Augustė, Gytė ir Beatričė) Šį kartą visas projekto komandas pasitiko Graikija svetingoje 2- ojoje Salaminos vidurinėje mokykloje, kurioje mokosi trylikamečiai - penkiolikamečiai mokiniai. Kovo 29 dieną visi projekto dalyviai buvo iškilmingai priimti Salaminos miesto rotušėje. Juos pasveikino miesto meras ir kiti valdžios atstovai. Viešnagės dalyvius sužavėjo vietos folklorinio ansamblio atlikti nacionaliniai graikų šokiai. Po priėmimo visi buvo pakviesti apsilankyti Salaminos miesto muziejuje ir susipažinti su Graikijos tradicijomis bei papročiais.

Dvi dienas projekto dalyviai keliavo ir pažindinosi su Graikijos istoriniu ir kultūriniu paveldu. Aplankė įžymųjį Akropolį (buvusią senovės Atėnų tvirtovę), kuris per persų išpuolius buvo sugriautas ir vėliau atstatytas iš naujo, deivės Atėnės šventyklą, visuomeninio gyvenimo centrą, Atėnų olimpinį stadioną, nustebinusį savo didingumu, kuriame vyko 2004 metų olimpinės žaidynės. Pirėjo mieste, esančiame į pietus nuo Atėnų prie Egėjo jūros, - svarbiame jūrų uoste - lankėsi Jūrų muzieje, kariniame jūrų laive, iš arti apžiūrėjo vis dar plaukiojančią senovinę graikų galerą.

Daug dėmesio susitikimo metu buvo skirta projekto veikloms. Projekto dalyviai diskutavo apie vykdomų veiklų aktualumą bei projekto tikslų įgyvendinimą. Graikai surengė orientacines varžybas Salaminos saloje, taip pat pasiplaukiojimą baidarėmis įlankoje, mokymus jūros ekologijos tema, organizavo tapybos ir senovinių kaukių dirbtuves, vedė tradicinių graikų šokių pamokas bei visus mokė graikų kalbos.

Greitai prabėgo susitikimo laikas . Visus sužavėjo graikų nuoširdumas ir svetingumas nuostabioje saloje, vardu Salamina.

Grįžome visi pavargę, bet laimingi. Dėkojame programai ,,Erasmus+" už galimybę keliauti, pažinti, bandyti, mokytis, atrasti. Šis projektas- puiki galimybė mokiniams ir mokytojams tobulėti, mokytis kalbų, dalintis gerąja patirtimi.

D.Černiauskienė, Jonavos ,,Neries" pagrindinės mokyklos anglų k. mokytoja metodininkė, projekto koordinatorė

# data[].attributes.attachment_link.title
,,Jūros Rapsodija" pakvietė projekto dalyvius į Graikiją

# data[].attributes.attachment_link.description
Nuo 2020 m. spalio mėnesio Jonavos ,,Neries" pagrindinė mokykla su komandomis iš Italijos, Ispanijos, Graikijos, Portugalijos ir Kroatijos įgyvendina ,,Erasmus+" KA229 mokyklų partnerysčių projektą ,,Sea Rhapsody in Europe". Projekto veikla sėkmingai vykdoma nepaisant Covid-19 pandemijos sunkumų. 2022 m. kovo 28 - balandžio 2 dienomis įvyko antr...

# data[].attributes.headline
Projekto Erasmus+ "Sea Rhapsody in Europe" mokinių dalyvių kūrybinis darbas. Legenda ,,Jūratė ir Kastytis"

# data[].attributes.subject
Projekto Erasmus+ "Sea Rhapsody in Europe" mokinių dalyvių kūrybinis darbas. Legenda ,,Jūratė ir Kastytis"

# data[].attributes.attachment_link.title
Lithuanian legend  Jūratė and Kastytis (1)

# data[].attributes.body
Po vizito į Kroatiją

Murter sala, vienodai nutolusi nuo Splito ir Zadaro, nusidriekusi prie Kornati salyno, šiuo metu  turinti virš 2 tūkst. nuolatinių gyventojų, žymi savo alyvuogių ir figų giraitėmis, turistais ir regatomis tapo Erasmus+ projekto „ Jūros rapsodija Europoje“ laikinais namais, kuriuose susitiko partneriai iš Portugalijos, Ispanijos, Italijos, Graikijos, Lietuvos ir Kroatijos.

2022m.gegužės 10d. projekto dalyviai, kaip įprasta, projekto veiklas pradėjo “Murterskij škoji” ugdymo įstaigos ir šalies švietimo sistemos pristatymu svečiams. Mokykla sužavėjo savo modernumu, neįprasta architektūra, nuostabiais dailės darbais, mokinių muzikiniu raštingumu. Šie dalykai atsispindėjo ir projekto veiklose.

Mokiniai dalyvavo  dirbtuvėse, patys kūrė laivus iš jūros pakrančių surinktų medžiagų, tapė ant netradicinio popieriaus gajetes (laivus) ir gamino puodelius.

Pažintinės veiklos apėmė žymių vietų , tokių kaip  Barono  tvirtovė, Šv.Jakobo katedra, senamiestis Šibenike, Betinos medinių laivų muziejus, Kornati salynas ( įtrauktas į UNESCO paveldą),laivų uostas ir kitų  vietų lankymą.

Projekto  uždarymas buvo pilnas gerosios patirties ir emocijų ,gebėjimų sklaidos, nesuvaidintų jausmų raiškos ir ateities perspektyvų numatymo siekiant įtvirtinti patirtis ir patvirtinti tą buvimo vieno pasaulio  žmonėmis jausmą.

“Neries” mokyklos  komanda parsivežė didžiulę gausą patirčių , leidžiančių pažvelgti kitaip į mus supančią aplinką ir žmones. Didžiuojamės nerietėmis - jos puikiai prisidėjo įgyvendindamos projekto veiklas, atstovaudamos mokyklai, savo miestui ir šaliai, taip pačios turėdamos galimybę plėsti savo akiratį ir žengti kartu su Europos jaunimu gyvenimo pažinimo link.

Kitas projekto mobilumas projekto partnerių laukia čia, pas mus,Jonavoje. Visą būrį svečių planuojame priimti rugsėjo pabaigoje.

Turbūt neverta įrodinėti, kad projekto vertė yra neįkainojama tiek mokiniams, tiek mokytojams. Ačiū Lukai, Godai, Akvilei, Ugnei ir Urtei už puikų komandinį darbą.

Mokytojos Danguolė ir Dalia

# data[].attributes.body
https://www.jonavoszinios.lt/naujiena/jonavoje-viesi-tarptautinio-erasmus-projekto-dalyviai?fbclid=IwAR2VO-N4b1mxlPFiLrphE3cns2gky-pdjGsR_eKkk6c3csb_MhRHa9FQNI4

# data[].attributes.body
,,Jūros Rapsodija“ nuskambėjo ir Jonavoje

Tai įvyko. Pradžia ir pabaiga. Kiekvieną kartą vis kitaip, bet visada tos pačios emocijos. Spalio 3-8 dienomis  į Jonavos ,,Neries“ pagrindinę mokyklą sugužėjo labai  gausus svečių būrys iš pietų:  Italijos, Ispanijos, Portugalijos, Graikijos ir Kroatijos. Čia vyko jau ketvirtasis tarptautinio  Erasmus+ projekto „Sea Rhapsody in Europe“ dalyvių susitikimas.

Gūsingą ir lietingą Lietuvos orą pirmą dieną praskaidrino neriečių tėvelių ir mokinių šypsenos bei staigmenos. Jaunieji svečiai  visą savaitę gyveno lietuvių šeimose, turėdami galimybę pažinti mūsų kraštą iš arčiau.

Mokyklos projekto komanda dalyviams parengė  puikią viešnagės Lietuvoje programą. Jau pirmąją dieną vyravo šventinės nuotaikos: svečius pasitiko „Kepurine“, išpuošta mokykla, nuotaikingu sveikinimo koncertu. Projekto dalyviai , susipažinę su mokykla, dalyvavo dirbtuvėse, kuriose lankstė jūreiviškas kepures, išmoko jūreivišką šokį ir dainavo dainą  apie gintarą. Po jų laukė oficialus vizitas į savivaldybę. Svečius  labai šiltai ir išradingai   priėmė Jonavos  rajono  savivaldybės mero pavaduotoja Birutė Gailienė bei administracijos teisės ir personalo skyriaus vedėjas Justas Budriūnas. Dienos pabaigoje dalyvių  laukė siurprizas-  lobių paieška įžymiausiose Jonavos miesto vietose.

Pirmą dieną sukeltos emocijos nenuslūgo ir visą likusį laiką. Kadangi projektas susijęs su jūra, mes tiesiog privalėjome parodyti svečiams savo nuostabiąją Baltiją. Svečiai turėjo galimybę  palyginti savo pietines jūras su mūsų šiaurine, diskutavo apie ekologines problemas bei galimybes išsaugoti švarius vandens plotus. Visus sužavėjo išskirtinis Palangos  Gintaro muziejus.

Ketvirtą dieną  dalyviai lankėsi Trakuose ir Vilniuje, kur  susipažino ne tik su Lietuvos istorija , bet paragavo ir tradicinių karaimų patiekalų- kibinų.

Penktadienis   savo veiklomis atrodo nurungė likusias dienas. Raudondvario dvare  svečiai dalyvavo  edukacijoje apie  gintaro ir įvairių fosilijų formavimąsi . O gintarinių draugystės apyrankių kūrimas dirbtuvėse kai kuriems buvo tikras, bet labai malonus iššūkis- pasigamino po gintarinę apyrankę. Šiam susitikimui visos šalys turėjo paruošti namų darbus- pristatyti savo  krašto legendą apie jūrą. Išradingumo netrūko ir čia: visos komandos rodė filmukus, vaidino, grojo, pristatė  skaidres, o galiausiai   turėjo surasti pagrindinius legendų panašumus ir skirtumus, išskirti pagrindines vertybes ir suvaidinti vieną ištrauką iš pasirinktos legendos. Ir kai atrodė, kad jau nėra kur emocijoms aukščiau  pakilti, dienos pabaigoje svečiai tiesiog šėlo Draugystės vakare kartu su  folkloriniu ansambliu „Laduta“ (vadovė A. Noreikaitė) ,Senamiesčio gimnazistėmis S.Jasiulyte ir R.Talalyte bei mokyklos bendruomene.

Reikės laiko dar kartą viską permąstyti, prisiminti, įvertinti patirtį ir pasilikti gerą jausmą nebepasikartosiančių įspūdžių. Laikas kartu, apibendrinimas, sertifikatai, graudūs atsisveikinimo žodžiai - eilės tvarka panaši, tik jausmas vis kitoks, vis kitokie santykiai, išgyvenimai. Dabar jau kiti išgyvens savo patirtis, kurs pasirodymus, vaidins tarptautinėse komandose, keliaus, bendraus ir pažins pasaulio spalvas mobilumo Portugalijoje  metu.

Norėtume padėkoti Jonavos rajono savivaldybei ir mero pavaduotojai B. Gailienei už šiltą priėmimą, kavinės „Vara“ savininkei R. Paplonskienei už skanius pietus, mokyklos pedagogų kolektyvui už pagalbą ruošiantis ir priimant svečius, o mokiniams ir jų tėveliams už visapusišką bendradarbiavimą ir pagalbą organizuojant projekto veiklas ir apgyvendinant svečius iš užsienio.

Koordinacinė projekto grupė

# data[].attributes.body
Kovo 28 - balandžio 2 dienomis Erasmus+ projekto ,,Sea Rhapsody in Europe“ dalyvės susitiko saulėtoje Graikijoje. Į susitikimą  vyko  ir mokyklos projekto komanda (  direktorė V. Guščiuvienė, mokytojos D. Černiauskienė ir D. Turauskienė bei penkios 7a ir 7b klasės mokinės: Goda, Rugilė, Augustė, Gytė ir Beatričė) . Mus svetingai priėmė 2-oji Salaminos vidurinė mokykla. Graikai surengė mokymus jūros ekologijos tema, organizavo tapybos  ir senovinių kaukių dirbtuves, vedė tradicinių graikų šokių pamokas bei mokė mus graikų kalbos. Projekto dalyviai aplankė Atėnų Akropolį, Graikijos jūrų muziejų, esantį Pirėjo mieste, išbandė savo jėgas plaukdami baidarėmis. Visus sužavėjo graikų  nuoširdumas ir svetingumas nuostabioje  saloje, vardu Salamina.

# data[].attributes.headline
Sklaida: įrengtas Europos žemėlapis- stendas su pažymėtomis šalimis partnerėmis

# data[].attributes.subject
Sklaida: įrengtas Europos žemėlapis- stendas su pažymėtomis šalimis partnerėmis

# data[].attributes.headline
Pirma mobili išvyka į Ispaniją: mokyklos, miesto ir šalies pristatymas( II dalis)

# data[].attributes.subject
Pirma mobili išvyka į Ispaniją: mokyklos, miesto ir šalies pristatymas( II dalis)

# data[].attributes.headline
Sklaida: straipsnis Jonavos žinių portale

# data[].attributes.subject
Sklaida: straipsnis Jonavos žinių portale

# data[].attributes.body
https://www.jonavoszinios.lt/naujiena/juros-rapsodija-nuskambejo-ispanijoje

# data[].attributes.headline
Pirma mobili išvyka į Ispaniją (I dalis)

# data[].attributes.subject
Pirma mobili išvyka į Ispaniją (I dalis)

# data[].attributes.body
Šių  metų  lapkričio 15-20 dienomis  mūsų mokyklos Erasmus + projekto „Sea Rhapsody in Europe“  komanda, vadovaujama projekto koordinatorės anglų k. mokytojos Danguolės Černiauskienės kartu su anglų k. mokytoja  Loreta Bizokiene bei keturiomis 8 c klasės mokinėmis Beata, Auguste, Ugne ir Liepa dalyvavo Ispanijoje  Pia de Gandia  mokykloje, kur įvyko pirmasis mobilusis dalyvių susitikimas. Komandos iš Lietuvos, Graikijos, Kroatijos, Portugalijos ir Italijos susitiko Gandijos mieste.

# data[].attributes.headline
Projekto pavadinimas:     ,,Sea Rhapsody in Europe“

# data[].attributes.subject
Projekto pavadinimas:     ,,Sea Rhapsody in Europe“

# data[].attributes.body
Projekto tipas:  pagal programą „ERASMUS+”, 2 pagrindinį veiksmą -  bendrojo ugdymo sektoriaus mokyklų mainų partnerystės (KA229) projektas. Šis projektas finansuojamas remiant Europos Komisijai, „Erasmus+“ programos lėšomis, kurią Lietuvoje administruoja Švietimo mainų paramos fondas.

# data[].attributes.body
1.I.C. QUASIMODO, ITALY

2.AGRUPAMENTO DE ESCOLAS DE ALHANDRA,  SOBRALINHO E  SAO JOAO  DOS  MONTES, VILA  FRANCA DE XIRA, PORTUGAL

3.DEFTERO GYMNASIO SALAMINAS, GREECE

4.ESCOLA PIA GANDIA ,SPAIN

5. OŠ MURTERSI ŠKOJI,MURTER, CROATIA

6.JONAVOS,,NERIES“ PAGRINDINĖ MOKYKLA, LITHUANIA

# data[].attributes.body
Italija, Portugalija, Ispanija, Graikija, Kroatija ir Lietuva. Projekto koordinatorė yra Italija. Projekto dalyviai : 12-14 metų mokiniai.

# data[].attributes.headline
Facebook: sausio 21-22 dienomis vyko tarptautinis projekto ,,Sea Rhapsody in Europe“ logotipo konkursas

# data[].attributes.subject
Facebook: sausio 21-22 dienomis vyko tarptautinis projekto ,,Sea Rhapsody in Europe“ logotipo konkursas

# data[].attributes.body
https://www.facebook.com/joneris.lt/photos/a.877601075616918/3821139137929749/?type=3&theater

# data[].attributes.body
Erasmus+ projekto ,,Sea Rhapsody in Europe“ gegužės mėnesio veiklos susijusios su dainomis apie jūrą. Šia proga mūsų mokyklos 6b klasės mokinio Jono tėveliai padovanojo projektui savo atliktą lietuviškos dainos ,,Gintarai“ versiją. Kviečiame visų bendruomenės narių pasiklausyti nuostabiai atliekamos dainos.
https://www.youtube.com/watch?app=desktop&v=1KZH7s57ytE

# data[].attributes.body
•      Bendradarbiauti siekiant naujovių ir keitimasis gerąja patirtimi.

•      Paskatinti mokinius suprasti aplinkos apsaugos svarbą.

•      Per jūros temą atskleisti kultūros ir istorijos bei meno įtaką žmogui.

•       Pagilinti žinias apie kitų Europos šalių kultūrą ir tradicijas, daugiausia apie muziką, dainas, šokius.

•      Pagilinti anglų kalbos žinias ir susipažinti su italų , ispanų, portugalų, kroatų ir graikų kalbomis.

# data[].attributes.body
Vykdydami projekto veiklas dalyvaujantys  mokiniai sužinos daugiau apie Europos šalių kultūrą ir tradicijas, tobulins anglų kalbos žinias, o dalyvaujantys mokytojai įgis naujų žinių ir darbo metodų, nes Erasmus + KA 229 projekto tikslas ir yra bendradarbiavimas siekiant naujovių ir keitimasis gerąja patirtimi.

# data[].attributes.body
Kas yra ,,rapsodija? Tai yra laisvos formos muzikinis kūrinys paprastai liaudies melodijų temomis. Projekto pagrindinė tema yra jūra, kadangi visos šalys, dalyvaujančios projekte yra prie jūros. Ši jūros tema apima viską: kultūrą, menus, tradicijas, istoriją, aplinkos apsaugą ir t.t. Projekto trukmė -24 mėnesiai, Projektas baigiasi 2022 metais.

# data[].attributes.body
•      Kompaktinis diskas, kuriame bus sukaupta viso projekto medžiaga pavadinimu „Jūros rapsodija Europoje“

•      Elektroninė projekto knyga.

# data[].attributes.headline
Facebook: nuotoliniai susitikimai kovo 22-26 dienomis

# data[].attributes.subject
Facebook: nuotoliniai susitikimai kovo 22-26 dienomis

# data[].attributes.body
https://www.facebook.com/joneris.lt/photos/pcb.3983832894993705/3983831974993797/?type=3&theater

# data[].attributes.headline
Facebook: šeštasis nuotolinis Erasmus+ projekto „ Sea Rhapsody in Europe“ komandų susitikimas(04-22)

# data[].attributes.subject
Facebook: šeštasis nuotolinis Erasmus+ projekto „ Sea Rhapsody in Europe“ komandų susitikimas(04-22)

# data[].attributes.body
https://www.facebook.com/joneris.lt/photos/a.877601075616918/4065309783512682/?type=3&theater

# data[].attributes.body
https://www.facebook.com/joneris.lt/photos/a.877601075616918/4065308590179468/?type=3&theater

# data[].attributes.body
Numatomi 5 mobilumo vizitai. Kiekvieno susitikimo metu partneriai pasirinks skirtingą prasmingą projekto temos aspektą: aplinkos apsaugą, jūros temą mūsų istorijoje, tradicijose, kultūroje, ekonomikoje ir turizme.

# data[].attributes.body
Projekto trukmė 24 mėnesiai.

Projekto metu įvyks 5 mobilumai.

Projektas baigiasi 2022 metais.